Előterjesztés Zalakaros Város Önkormányzata Képviselőtestülete 2024. május 30-án tartandó ülésére
Tárgy: Beszámoló a Zalakarosi Közös Önkormányzati Hivatal 2023. évi munkájáról
Előterjesztést készítette: Torma László aljegyző
Tisztelt Képviselőtestület!
Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 81. § (3) bekezdés f.) pontja alapján a jegyző minden évben beszámol a Képviselő-testületeknek a hivatal munkájáról.
Zalakaros Város Önkormányzatának Képviselőtestülete 335/2019. (XII. 12.),  Zalamerenye Község Önkormányzat Képviselőtestülete 104/2019. (XII. 12.) számú határozatával elfogadta a közös önkormányzati hivatal létrehozására és fenntartására szóló megállapodást, melynek értelmében a két önkormányzat képviselőtestülete a zalakarosi székhellyel működő Zalakarosi Közös Önkormányzati Hivatal további fenntartásáról döntött Zalakaros Város és Zalamerenye Község Önkormányzatainak részvételével.
Szervezeti felépítés, személyi feltételek:
2015. november 1-jétől a képviselőtestületek a közös önkormányzati hivatal szervezeti és működési szabályzatában döntöttek a hivatal szervezeti felépítéséről, a döntés szerinti struktúrában dolgozott a 2023. évben a hivatal. A jegyző irányítása alatt három osztály került kialakításra, a koordinációs és hatósági osztály, melynek vezetője az aljegyzői pozíciót is betölti, valamint a pénzügyi osztály, mely pénzügyi- és adócsoportból áll, valamint a városfejlesztési osztály. 
A Zalakarosi Közös Önkormányzati Hivatal engedélyezett létszámkeretét 2022. március 1-jétől 15,5 főben állapította meg a képviselőtestület, a projektmenedzseri álláshely ezzel az időponttal az önkormányzathoz került át.
2023. március 19-vel közös megegyezéssel távozott a jegyző a hivatal éléről. Pályázati eljárás lefolytatása után a jegyzői álláshely 2023. június 6-val került betöltésre, a kinevezett jegyző 2023. november 30-val közös megegyezéssel távozott. A jegyzői álláshely várhatóan 2024. június 17-től kerül betöltésre.

2022-ben nem került betöltésre a városfejlesztési osztályvezetői álláshely, 2022. június 1. napjától megbízási jogviszony keretében foglalkoztatott a hivatal műszaki ügyintézőt, 2023. március 31-ig, az osztályvezetői állás augusztus 7-ig volt betöltve, ezt követően az álláshely meghirdetésre került, és október 9-től betöltésre került.
A köztisztviselők vonatkozásában fontos a továbbképzés lehetőségének biztosítása, amelynek célja,hogy szakmailag felkészült, a hatályos jogszabályokat ismerő és a gyakorlatban is alkalmazni tudó köztisztviselők lássák el a jogszabályban meghatározott feladatukat. E cél megvalósítása érdekében a közszolgálati tisztviselők továbbképzéséről szóló 273/2012. (IX. 28.) Korm.rendelet értelmében a közszolgálati tisztviselőknek, képzési időszakonként a kormányrendeletben meghatározott tanulmányi pontszámot kell teljesíteniük. Az új képzési ciklus 2022. január 1 . és 2025. december 3 1 . között folyik. Az előírt továbbképzési kötelezettségnek a négyéves képzési ciklus alatt kell eleget tenni.

Tárgyi feltételek:

A hivatal épületében az ügyek intézéséhez szükséges technikai feltételek adottak. Az informatikai, technikai eszközök fejlesztése elengedhetetlen. Az informatika szerepét külön is ki kell emelni, egyre nagyobb a súlya a közigazgatás területén az e-közigazgatás folyamatos térnyerése okán is. Erre a kihívásra a hivatalnak is reagálnia kell, az informatikai lehetőségeket ki kell használni, a kötelezettségeket pedig teljesíteni.
Önkormányzati döntések előkészítésével és végrehajtásával kapcsolatos munka:

A Hivatal mindkét településen ellátja a képviselő-testületek, bizottságok döntéseinek előkészítésével, végrehajtásuk szervezésével kapcsolatos feladatokat.

A képviselőtestületi ülések jellemző adatai 2023-ban:
	
	Zalakaros
	Zalamerenye

	Képviselő-testületi ülések száma
	22
	9

	Hozott határozatok száma
	225
	59

	Megalkotott rendeletek száma
	32
	13


A 2019. évi nemzetiségi önkormányzati választások eredményeként településünkön megalakult Zalakaros Város Német Nemzetiségi Önkormányzata. A nemzetiségi önkormányzat igazgatási feladatait a Zalakarosi Közös Önkormányzati Hivatal látja el. A nemzetiségi önkormányzat képviselőtestülete 2023-ban 7 ülést tartott, és 21 határozatot hozott.
Zalakaros Város Német Nemzetiségi Önkormányzat két képviselője 2023. július 31. napjával lemondott képviselői megbízatásáról. A nemzetiségek jogairól szóló 2011. évi CLXXIX. törvény (a továbbiakban: Njtv.) 69.§ (1)-(2) bekezdés alapján amennyiben a képviselők száma a képviselő-testület működéséhez szükséges létszám alá csökken, akkor az üres helyekre időközi választást kell kitűzni, azonban a választási eljárásról szóló 2013. évi XXXVI. törvény 8.§ (2) bekezdés c) pontja alapján nem lehet kitűzni  a nemzetiségi önkormányzati képviselők időközi választását a nemzetiségi önkormányzati képviselők általános választása évét megelőző év április 1. napja és a nemzetiségi önkormányzati képviselők általános választásának napja közötti napra. Az Njtv. 75.§ (2) bekezdésének c) pontja alapján a nemzetiségi önkormányzat képviselő-testületének megbízatása megszűnik a képviselők számának a testület működéséhez szükséges létszám alá csökkenése napján. Az Njtv. 140. § (1) bekezdése alapján az önkormányzat vagy a képviselő-testület megbízatásának megszűnésével egyidejűleg az elnök megbízatása is megszűnik. Az Njtv. tételesen felsorolja azon eseteket, amikor a nemzetiségi önkormányzat megszűnik, ezek között azonban nem szerepel a működésképtelenség, mint megszűnési ok. 

A fentiekre tekintettel Zalakaros Város Német Nemzetiségi Önkormányzat nem szűnt meg a képviselők lemondásával, a képviselő-testület megbízatása azonban 2023. július 31. napjával megszűnt, mellyel egyidejűleg az elnök megbízatása is megszűnt.
A bizottsági munka Zalakaros vonatkozásában jelentős, Zalamerenyén jellemzően a vagyonnyilatkozatok leadásának megvizsgálására ül össze az ügyrendi bizottság. 
A bizottsági ülések jellemző adatai 2023-ban Zalakaroson:

	
	Pénzügyi és Igazgatási Bizottság

	Bizottsági ülések száma
	12

	Hozott határozatok száma
	180


Hatósági feladatok ellátása

Az Mötv. 84. §. (1) bekezdése alapján a Hivatal látja el a polgármester, illetve a jegyző feladat-és hatáskörébe tartozó ügyek döntésre való előkészítésével és végrehajtásával kapcsolatos feladatokat is.

Az államigazgatási ügyek intézésének, így iktatásának helye részletesen a Hivatal Szervezeti és Működési Szabályzatában került rögzítésre, így ennek megfelelően kerülnek az ügyek iktatásra is.

A székhelytelepülésen elektronikusan történik az iktatás ASP rendszeren keresztül. A gazdálkodási és adóügyi feladatok ellátására szolgáló ASP modul elindulását követően 2018. január 1-ével pedig elindult a többi ASP szakrendszer is, az iratkezelő rendszer, elektronikus ügyintézési portál rendszer (elektronikus űrlap szolgáltatással), ingatlanvagyon-kataszter rendszer, ipar- és kereskedelmi rendszer, hagyatéki leltár rendszer.
Iktatott ügyiratok száma:

Főszámra:    2949                   
Alszámra:    4171                   
Összesen:  7120                                                                                                                                                                                   
Államigazgatási hatósági ügyekben hozott elsőfokú döntések:
          2354  

Önálló határozat:






            1609
Hatósági bizonyítvány:






 454
Elsőfokú eljárásban hozott egyéb végzés:



            290
Önkormányzati hatósági ügyeben hozott elsőfokú döntések:                618
Ebből: Képviselőtestület:                                                                               2

Polgármester:





                        616


Államigazgatási hatósági ügyekben hozott, megtámadott döntések száma:          6   

ebből: 1 döntést helyben hagyott a másodfokú hatóság, kettőt megváltoztatott, 1 döntést megsemmisített, kettőt pedig megsemmisített és új eljárásra kötelezte hatóságunkat                        

Önkormányzati hatósági ügyekben hozott, megtámadott döntések száma:          3                                                             

 ebből mindhármat helyben hagyta a másodfokú hatóság

Államigazgatási hatósági ügyekben végzett hatósági ellenőrzések:              97

Önkormányzati hatósági ügyekben végzett hatósági ellenőrzések:              87
2015. december 1. óta a hivatalban három osztály látja el az önkormányzati feladatokat.
A jogi referens a jegyző közvetlen irányítása alatt és nem osztályhoz rendelten került a szervezeti hierarchiába besorolásra. Miután a jogi referens kapott jegyzői kinevezést, munkáltatói döntés alapján a jogi referensi álláshelyen jegyzői asszisztens munkakörrel került az álláshely betöltésre a jegyző adminisztratív feladatainak ellátását segítve, illetve 2023 nyarától a településüzemeltetési, hatósági és közbiztonsági referenstől kerültek át hozzá hatósági feladatok: Termőfölddel kapcsolatos hirdetményi ügyek; közterület használati engedélyek kiadása; hatékony közreműködés a parlagfű mentesítésben, arra vonatkozó növényvédelmi hatósági eljárások lefolytatása; fakivágások engedélyezése
Pénzügyi osztály

A Pénzügyi Osztály feladatai 2 fő területre bonthatók: a költségvetési gazdálkodási, illetve az adóügyi feladatok. 
Költségvetési gazdálkodási feladatok ellátása

A költségvetési-gazdálkodási feladatok végzése során a székhelytelepülésen pénzügyi csoport látja el

- Zalakaros Város Önkormányzat,

- Zalakarosi Közös Önkormányzati Hivatal,

- Zalakaros Kistérség Többcélú Társulása,

- Szociális Alapellátó Központ

- Zalamerenye Község Önkormányzata

- Zalakarosi Óvoda és Bölcsőde

- Zalakarosi Közösségi Ház és Könyvtár
- Zalakaros Város Német Nemzetiségi Önkormányzata 
gazdálkodási feladatait. 

A költségvetési szervek elkülönült gazdálkodásából eredően 2012. január 1. napja óta valamennyi államháztartási szerv önálló törzskönyvvel bejegyzett szervezet, ebből eredően önálló bankszámlával, önálló házipénztárral rendelkezik.

A Magyar Államkincstár felé valamennyi szervezet külön-külön készít költségvetést, beszámolót, havonta pénzforgalmi jelentést, negyedéves mérlegjelentést. A NAV felé szervezetenkénti áfa bevallást kell benyújtani.

2017. január 1-jétől a gazdálkodási és adóügyi feladatok ellátása az  ASP-rendszeren keresztül történik. 

Az államigazgatási feladat-ellátás egyik legjelentősebb ügyirat forgalmat lebonyolító területe az adóigazgatás. A helyi adóztatás alakulásáról a képviselők önálló napirend keretében illetve a költségvetés végrehajtásáról szóló beszámolók során kapnak részletes tájékoztatást.

A helyi adóhatóság további kiemelt feladatai:

· Adóbehajtás

· Adóellenőrzés

· Adóigazolások, vagyoni bizonyítványok kiállítása:

Az adózó kérelmére annak igazolására, hogy rendelkezik-e adótartozással, adóigazolás kiadására kerül sor.

· Adó-és értékbizonyítvány kiállítása:

Megkeresésre az ingatlanok forgalmi értékéről adó-és értékbizonyítvány kiadása történik, hatósági felhasználás céljából.

· Igazolás kiállítása költségmentesség igénybevételéhez:

Ingó, ingatlan és gépjármű meglétének igazolása.

· Pénzbírság nyilvántartása, kezelése:

A szabálysértési hatóság, amennyiben a pénzbírság megfizetésére kötelezett személy a pénzösszeget nem fizeti meg - a határozat jogerőre emelkedését követő 15 napon belül - letiltást bocsát ki, melynek egy példányát átadja adóhatóságunknak.

A letiltás alapján a szabálysértést elkövető terhére megállapított pénzbírság, eljárási költség az idegen adóbeszedési számlán kerül előírásra.

A munkáltató által történt átutalásokról, befizetésekről, valamint a letiltás eredménytelenségéről a szabálysértési hatóságot értesítjük.

A tartozás törlésre kerül, ha a szabálysértési hatóság a letiltást visszavonja.

· Az adók módjára behajtandó köztartozások beszedése

· 2020. március 1-jétől a pénzügyi osztály végzi a szálláshely nyilvántartási feladatokat

Koordinációs és Hatósági Osztály
A Koordinációs és Hatósági Osztály az az osztály, ahol a hatósági munka egy része, a  képviselőtestületek, valamint a társulási tanács üléseinek előkészítése, döntés végrehajtása, adminisztrációja, a szociális igazgatás, anyakönyvezés, az iktatási, kereskedelmi igazgatási feladatok ellátása valósul meg. 
Amennyiben ügyintézőnkként megvizsgáljuk az osztályt az alábbi feladatok tartoznak tevékenységi körükbe:

A hatósági ügyintéző ellátta a szociális és gyámügyi feladatokat, lakásügyi feladatokat, hagyatéki ügyintézést, anyakönyvi feladatokat, Bursa Hungarica ösztöndíjjal kapcsolatos feladatokat, szociális nyilvántartás kezelését, MEP jelentéseket a szociális ellátottakról, lakáscélú állami támogatásokkal kapcsolatos hatósági bizonyítvány előkészítését, megkeresésre környezettanulmány készítését, személyiadat-és lakcímnyilvántartással kapcsolatos feladatok intézése, Központi Címregiszterrel kapcsolatos feladatok ellátása, családvédelmi koordinációs feladatok ellátása - a hozzátartozók közötti erőszak megelőzésével és ártalmainak csökkentésével kapcsolatos feladatok ellátása. 2020. október 1-jétől kiadja, módosítja, megszünteti a kereskedelmi tevékenységhez kötődő működési engedélyeket, végzi az ezzel kapcsolatos ellenőrzési feladatokat, statisztikai adatokat szolgáltat – félévenként – a KSH-nak az újonnan létesített, illetve megszüntetett üzletekről, nyilvántartásba veszi a bejelentéshez kötött kereskedelmi tevékenységeket;  telepengedélyezési ügyeket, bejelentéshez kötött ipari tevékenységi ügyeket. vadkárral összefüggő feladatok; települési jelképek, névhasználat engedélyezése; földrajzi nevek megállapításával kapcsolatos döntés-előkészítő eljárás.
Az igazgatási ügyintéző ellátja a zalakarosi képviselőtestület valamint bizottságai ülésének jegyzőkönyvezését, a bizottságok egyéb adminisztrációs munkájának előkészítését és végrehajtási feladatainak ellátását, titkársági feladatok ellátása, közreműködik állategészségügyi és eb rendészeti feladatok ellátásában. 2020. október 1-jétől iktatja és kezeli a hivatalba érkezett és átadott iratokat; gondoskodik arról, hogy az ügyintézés során selejtezhető, illetve maradandó értékű, ezért nem selejtezhető iratok, az irattári terv megfelelő tételébe legyenek besorolva; gondoskodik az elintézett ügyiratok irattárba helyezéséről; közérdekű panaszok és bejelentések fogadása; ellátja a kitüntetések nyilvántartásának vezetését, méhészek nyilvántartása, értesítése.
A személyzeti és önkormányzati referens főbb feladatai: Zalamerenyei képviselőtestületi ülések előkészítése, jegyzőkönyvkészítés; Zalamerenye Község Polgármestere munkájának segítése az általa meghatározott módon;  személyzeti ügyek; kormányhivatal felé jelentések; Zalakaros Kistérség Többcélú Társulása működésével kapcsolatos feladatok ellátása; az egészségügyi ellátással kapcsolatos feladatok intézése; vagyon-nyilatkozattételi eljárásban való közreműködés.
Városfejlesztési Osztály

A közös önkormányzati hivatalt fenntartó települések képviselőtestületei az előttük álló fejlesztési feladatoknak való maradéktalan megfelelés érdekében 2015. december 1-jétől létrehozták a városfejlesztési osztályt. 
Az osztályvezető feladatai: képviselők kérdéseire, interpellációira, bejelentéseire választ ad, intézkedik, vagy intézkedést kezdeményez; a polgármester, valamint a jegyző felkérésére előterjesztést készít, vagy gondoskodik az előterjesztés elkészítéséről, illetőleg városfejlesztési, műszaki szempontból ellenőrzi az előterjesztéseket; a polgármester, valamint a jegyző által meghatározott körben gondoskodik a képviselő- testületi határozatok végrehajtásáról; szükség esetén önkormányzati rendeletalkotást kezdeményez, rendelet-tervezetet készít, illetve – a jegyző rendelkezése szerint – ezek készítésében közreműködik; részt vesz az osztályához kapcsolódó területetekre vonatkozóan az önkormányzati költségvetés előkészítésében; a beruházási célokmányok pontos előkészítése, figyelemmel a költségvetési rendeletben foglaltakra, illetve a közbeszerzési szabályzatnak és a vonatkozó jogszabályoknak megfelelően; különös figyelmet kell, hogy fordítson a szerződések belső tartalmára, figyelembe véve az Önkormányzat érdekeit; a beruházási, felújítási előirányzatok, azok felhasználásának folyamatos figyelemmel kísérése; adott beruházásokkal kapcsolatban beruházási számításokat végez, ellenőrizve a beruházás hatékonyságát, gazdaságosságát, a beruházással elérhető eredményeket; beszerzi a beruházásokkal kapcsolatos előzetes ajánlatokat, költségvetéseket; feladatkörébe tartozik az önkormányzati beruházások előkészítése, ütemterv szerinti lebonyolítása, beszállítók, kivitelezők, szakértők versenyeztetése, a Képviselő-testület által elfogadott fejlesztés tárgyában az előzetesen (vállalási ár, referenciák, stb. alapján) kiválasztott tervezőkkel, kivitelezőkkel, beszállítókkal, szakértőkkel történő egyeztetés, megrendelői igények, elvárások képviselete, az engedélyezési eljárás megindítása; a pénzügyi teljesítés előtt gondoskodik arról, hogy a beruházás teljesítését megfelelő szakember a szerv részéről igazolja (teljesítés igazolás); javaslatot tesz a település út, járda hálózatának karbantartása, felújítására, elvégezteti, ellenőrzi a szükséges javítási munkákat; önkormányzati beszerzések lebonyolítása, végrehajtása; ellátja a vízellátással, csatornázással kapcsolatos önkormányzati fejlesztések, karbantartásokkal, felújításokkal kapcsolatos munkálatok előkészítését, felügyeli annak lebonyolítását, ellenőrzi annak teljesítését; a szolgáltató részéről a vízellátási, csatornázási hálózaton végrehajtott hibaelhárítási, javítási munkálatokat figyelemmel kíséri; felelős a lakossági panaszok kivizsgálásáért, a szükséges intézkedések megtételéért; feladata az önkormányzati intézmények közbeszerzési eljárásainak előkészítése, lebonyolítása, ellenőrzése, külső lebonyolító esetén az eljárásban való közreműködés a Közbeszerzési szabályzat szerint; riasztó és egyéb biztonsági berendezések karbantartási munkáinak megrendelése.
A településüzemeltetési, hatósági és közbiztonsági referens: közreműködik a folyamatban lévő beruházások előkészítésében, előkészíti Zalakaros Város Önkormányzatának településfejlesztési stratégiája kialakítására vonatkozó döntéseket és ennek figyelembevételével a településfejlesztési koncepciót; közreműködik az Önkormányzat által kialakított stratégia, várospolitikai koncepció megvalósításában; közreműködik a városi és a kistérségi gazdaságfejlesztésben, a település és a térség befektetési pozíciójának javításában és részt vesz a gazdaság élénkülését, a foglalkoztatási helyzet javulását elősegítő rendezvények, programok szervezésében; részt vesz az önkormányzatot érintő fejlesztési programok kidolgozásában, megalapozásában, véleményezésében; ellátja a városba irányuló befektetői megkeresésekkel kapcsolatos feladatokat és elkészíti a településen működő, illetve befektetni szándékozó vállalkozások pályázataihoz igényelt önkormányzati nyilatkozatok kiadását, ha ez a feltétel a pályázati felhívásban is szerepel; javaslatot tesz az önkormányzati tulajdonú területek (ipari, szolgáltató, építési telkek, stb.) munkahely-teremtési és gazdaságfejlesztési célú hasznosítására, előkészíti a befektetési célú megkeresésekkel kapcsolatos döntéseket és részt vesz azok végrehajtásában; részt vesz a környezetvédelemmel kapcsolatos fejlesztésekről, beruházásokról szóló önkormányzati döntések előkészítésében, a megvalósítást célzó feladatok összeállításában; javaslatokat tesz az önkormányzati tulajdonú területek (ipari, kereskedelmi, szolgáltató, építési telkek, stb.) vevőinek kiválasztására irányuló pályázati feltételek meghatározására, elkészítteti a vételár megállapítására szolgáló értékbecsléseket, előkészíti az adásvételi szerződések megkötését; javaslatokat tesz az infrastrukturális városfejlesztés feladataira, szakmai véleményezéssel, a szükséges adatok szolgáltatásával elősegíti a megvalósítás érdekében pályázatok benyújtását; a város területén tervezett infrastrukturális beruházások (közművek, út, járda, parkoló, közterület építés, stb.) előkészítésében végzi az Önkormányzatot, mint tulajdonost érintő feladatokat (tulajdonosi nyilatkozatok, állásfoglalások kiadása, előzetes véleményezés, nyilvántartás vezetése, stb.). Az önkormányzati beruházások során a tulajdonos, illetve megrendelő nevében kontrollálja a terveket, hogy azok megfeleljenek az önkormányzati célkitűzéseknek; részt vesz a vis maior jellegű feladatok műszaki előkészítésében; projektekhez kapcsolódó jelentések, beszámolók készítése; projektdokumentáció nyilvántartása; hulladékgazdálkodással kapcsolatos teendők szakszerű intézése; figyelemmel kíséri a Karos-Park Kft. szerződéses munkavégzéseit; részvétel az önkormányzati ingatlanügyek előkészítésében; közreműködés a beruházásokhoz kapcsolódó kitűzésekben; vagyonkezelői feladatokkal kapcsolatos műszaki és egyéb ügyek intézése a székhelyen, önkormányzati ingatlan vagyonkataszter vezetéséhez kapcsolódó műszaki feladatok a pénzügyi osztállyal együttműködve; műszaki és közműnyilvántartás vezetése; tulajdonosi hozzájárulások előkészítése; katasztrófavédelmi referensi feladatok ellátása; Zalakaros honlap feltöltése; zenés, táncos rendezvények engedélyezése; táblabérleti szerződések készítése; útvonalengedélyek kiadása; közútkezelői hozzájárulás kiadása; Környezetvédelmi, természetvédelmi hatósági feladatokat ellátása; földrendezési eljárásokban közreműködik; behajtási engedélyek kiállítása; földrajzi nevek megállapításával kapcsolatos döntés-előkészítő eljárás; 
A belső ellenőrzési feladatokat mindkét település külső céggel láttatja el. A belső ellenőrzési terveket minden évben a Képviselő-testület elé terjesztjük, hasonlóan önálló napirend keretében adunk számot a belső ellenőrzés által lefolytatott ellenőrzések tapasztalatairól is. 

Az ellenőrzésekről, az azokra készült intézkedési tervekről és végrehajtásukról a jogszabályban előírt nyilvántartást vezetjük.
Határozati javaslat:

1./ Zalakaros Város Önkormányzat Képviselőtestülete a Zalakarosi Közös Önkormányzati Hivatal 2023. évi munkájáról előterjesztett beszámolót elfogadja.
Határidő: 2024. május 31.
Felelős: Torma László aljegyző
Operatív ügyintézést nem igényel.
Zalakaros 2024. május 21.
                                                              Torma László
                                                                              aljegyző  

